Η **πανδημία COVID-19 στη Γροιλανδία** είναι μέρος της συνεχιζόμενης παγκόσμιας πανδημίας της νόσου COVID-19 που προκαλείται από τον νέο κορονοϊό SARS-CoV-2. Ο ιός επιβεβαιώθηκε ότι εξαπλώθηκε στη Γροιλανδία, αυτόνομο έδαφος του Βασιλείου της Δανίας, τον Μάρτιο του 2020. Υπήρξαν 13 επιβεβαιωμένες περιπτώσεις, αλλά καμία δεν χρειάστηκε νοσηλεία. Μεταξύ των πρώτων 11, το τελευταίο μολυσμένο άτομο είχε αναρρώσει στις 8 Απριλίου και η Γροιλανδία δεν είχε γνωστά ενεργά κρούσματα. Μετά από ένα χρονικό διάστημα χωρίς νέα επιβεβαιωμένα κρούσματα, ένα νέο κρούσμα καταγράφτηκε στις 24 Μαΐου, και ένα άλλο επιβεβαιώθηκε στις 27 Μαΐου.

Ιστορικό
--------

Στις 12 Ιανουαρίου 2020, ο Παγκόσμιος Οργανισμός Υγείας (ΠΟΥ) επιβεβαίωσε ότι ένας νέος κορονοϊός ήταν η αιτία μιας αναπνευστικής ασθένειας σε άτομα στη Γουχάν της επαρχίας Χουμπέι της Κίνας, το οποίο αναφέρθηκε στον ΠΟΥ στις 31 Δεκεμβρίου 2019.  

Η αναλογία θνησιμότητας περιστατικών για το COVID-19 ήταν πολύ χαμηλότερη από το SARS του 2003, αλλά η μεταδοτικότητά του ήταν σημαντικά μεγαλύτερη, με αποτέλεσμα και ο συνολικός αριθμός θανάτων να είναι μεγαλύτερος.

Χρονοδιάγραμμα
--------------

Στις 16 Μαρτίου επιβεβαιώθηκε το πρώτο κρούσμα στη Γροιλανδία. Ο πρώτος μολυσμένος ασθενής ζούσε στην πρωτεύουσα Νουούκ και τέθηκε σε απομόνωση στο σπίτι του.

«Έχουν ξεκινήσει προετοιμασίες για την αντιμετώπιση της νέας κατάστασης. Είναι σημαντικό οι πολίτες να ακολουθούν τις συστάσεις μας τώρα που η μόλυνση έχει φτάσει στη χώρα μας», δήλωσε ο πρωθυπουργός της Γροιλανδίας Κιμ Κέιλσεν σε συνέντευξη Τύπου, σύμφωνα με την εφημερίδα *Sermitsiaq*. Έκανε επίσης έκκληση να αποφευχθούν όλες οι μη απαραίτητες πτήσεις προς και από τη Γροιλανδία, καθώς και οι μη απαραίτητες πτήσεις εσωτερικού. Οι δημόσιες συγκεντρώσεις άνω των 100 ατόμων αποθαρρύνθηκαν και οι πολίτες που επέστρεφαν από περιοχές υψηλού κινδύνου κλήθηκαν να αυτοαπομονωθούν για δύο εβδομάδες.

Στις 28 Μαρτίου, η κυβέρνηση απαγόρευσε την πώληση αλκοολούχων ποτών έως τις 15 Απριλίου στη Γροιλανδία. Αυτό είχε ως στόχο να μειώσει τον ρυθμό μετάδοσης της ασθένειας, καθώς σύμφωνα με την κυβέρνηση, οι άνθρωποι λαμβάνουν λιγότερα μέτρα προστασίας όταν έχουν πιει.

Μέχρι τις 9 Απριλίου, υπήρξαν 11 επιβεβαιωμένα κρούσματα, όλα στην πρωτεύουσα Νουούκ. Όλα τα οποία είχαν αναρρώσει, καθιστώντας έτσι τη Γροιλανδία την πρώτη πληγείσα περιοχή στον κόσμο που εξάλειψε την πρώτη φάση της μετάδοσης της COVID-19 χωρίς κανέναν θάνατο. 

Στις 24 Μαΐου, μετά από μια μακρά περίοδο χωρίς επιβεβαιωμένα κρούσματα, ένα άτομο από το Αασιάατ διαγνώστηκε θετικά κατά την είσοδό του στη Γροιλανδία. Ήταν το πρώτο γνωστό κρούσμα εκτός του Νουούκ. Το άτομο ήταν στη Δανία όπου είχε COVID-19 και είχε αναρρώσει πλήρως, ενώ είχε κάνει κιόλας διαγνωστικό τεστ, το οποίο είχε βγει αρνητικό πριν επιστρέψει. Θεωρήθηκε ότι το νέο θετικό αποτέλεσμα του τεστ προκλήθηκε από πιθανά υπολείμματα της λοίμωξης λοίμωξη του ατόμου (όπως είναι γνωστό από ορισμένες άλλες περιπτώσεις) και ότι δεν υπήρχε κίνδυνος μόλυνσης άλλων, αλλά ως προφύλαξη το άτομο τοποθετήθηκε σε καραντίνα. Μια παρόμοια αλλά άσχετη υπόθεση βρέθηκε στο Ιλουλισάτ στις 27 Μαΐου.  Μετά από περαιτέρω αρνητικά αποτελέσματα των διαγνωστικών τεστ αυτών των δύο περιπτώσεων και έπειτα από μια περίοδο καραντίνας, η Γροιλανδία θεωρήθηκε ξανά απαλλαγμένη από COVID-19 στις 4 Ιουνίου.

Δείτε επίσης
------------

* Πανδημία COVID-19 στη Δανία

Αναφορές
--------

1. 1 2  «Coronavirus-ip nutaap siaruarnera malinnaaffigiuk» (στα Δανικά και Καλαάλισουτ). Αρχειοθετήθηκε από το πρωτότυπο στις 28 Ιανουαρίου 2021. Ανακτήθηκε στις 29 Ιανουαρίου 2020.
2. 1 2  Redaktionen (10 March 2020). «Corona-alarm afblæst - test var negativ» (στα da). *Sermitsiaq*. Αρχειοθετήθηκε από το πρωτότυπο στις 11 March 2020.. Ανακτήθηκε στις 10 March 2020.
3. 1 2  «Nyt tilfælde af corona opdaget i Aasiaat» (στα da). Sermitsiaq. 24 May 2020. Αρχειοθετήθηκε από το πρωτότυπο στις 10 January 2021.. Ανακτήθηκε στις 25 May 2020.
4. 1 2  «Coronasmitte opdaget i Ilulissat» (στα da). Sermitsiaq. 27 May 2020. Αρχειοθετήθηκε από το πρωτότυπο στις 10 January 2021.. Ανακτήθηκε στις 7 July 2020.
5. ↑  Elsevier. «Novel Coronavirus Information Center». *Elsevier Connect*. Αρχειοθετήθηκε από το πρωτότυπο στις 30 Ιανουαρίου 2020. Ανακτήθηκε στις 15 Μαρτίου 2020.
6. ↑  Reynolds, Matt (4 March 2020). «What is coronavirus and how close is it to becoming a pandemic?». *Wired UK*. ISSN 1357-0978. Αρχειοθετήθηκε από το πρωτότυπο στις 5 March 2020.. Ανακτήθηκε στις 5 March 2020.
7. ↑  «Crunching the numbers for coronavirus». *Imperial News*. Αρχειοθετήθηκε από το πρωτότυπο στις 19 Μαρτίου 2020. Ανακτήθηκε στις 15 Μαρτίου 2020.
8. ↑  «High consequence infectious diseases (HCID); Guidance and information about high consequence infectious diseases and their management in England». *GOV.UK* (στα Αγγλικά). Αρχειοθετήθηκε από το πρωτότυπο στις 3 Μαρτίου 2020. Ανακτήθηκε στις 17 Μαρτίου 2020.
9. ↑  «World Federation Of Societies of Anaesthesiologists – Coronavirus». *www.wfsahq.org*. Αρχειοθετήθηκε από το πρωτότυπο στις 12 Μαρτίου 2020. Ανακτήθηκε στις 15 Μαρτίου 2020.
10. ↑  «Første coronatilfælde bekræftet i Grønland». *DR* (στα Δανικά). Αρχειοθετήθηκε από το πρωτότυπο στις 18 Μαρτίου 2020. Ανακτήθηκε στις 16 Μαρτίου 2020.
11. ↑  «Greenland confirms first case of coronavirus». *The Straits Times*. 16 Μαρτίου 2020. Αρχειοθετήθηκε από το πρωτότυπο στις 18 Μαρτίου 2020. Ανακτήθηκε στις 16 Μαρτίου 2020.
12. ↑  France-Presse, Agence (29 March 2020). «Alcohol sales banned in Greenland capital during lockdown». *The Guardian*. Αρχειοθετήθηκε από το πρωτότυπο στις 10 January 2021.. Ανακτήθηκε στις 30 March 2020.

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Πανδημία COVID-19 |
| --- |
|  |
| 
**SARS-CoV-2 (ιός)** • **COVID-19 (ασθένεια)** • **Κορονοϊός (ομάδα ιών)**• **Εμβόλιο COVID-19** |
|  |
| Επιπτώσεις | 
* Κοινωνικές και οικονομικές επιπτώσεις
* Ξενοφοβία και ρατσισμός
* Παραπληροφόρηση
* Χρηματιστηριακό κραχ
* Ύφεση
 |  |
|  |
| Ήπειρος | 

|  |  |
| --- | --- |
| Αμερική | 
* Βραζιλία
* ΗΠΑ
* Μεξικό
* Γροιλανδία
 |
|  |
| Ασία | 
* Ιαπωνία
* Κύπρος
* Νότια Κορέα
* Παλαιστίνη
* Τουρκία
* Υεμένη
 |
|  |
| Ευρώπη | 
* Αυστρία
* Βατικανό
* Βέλγιο
* Βουλγαρία
* Γερμανία
* Δανία
* Ελλάδα
* Εσθονία
* Ηνωμένο Βασίλειο
* Ισπανία
* Ιταλία
* Κροατία
* Σουηδία
* Τσεχία
 |
|  |
| Ωκεανία | 
* Νέα Ζηλανδία
 |

 |

 |